2. ลักษณะการประกอบธุรกิจ

(1) ประวัติความเป็นมา

บริษัท อาร์ ซี แอล จำกัด (มหาชน) ได้เริ่มก่อตั้งขึ้นในปี 2523 จากการร่วมทุนระหว่าง บริษัท
โงวฮก จำกัด (ไทย) และบริษัท สิงคโปร์ชิปปิ้งคอร์ปอเรชั่น จำกัด (สิงคโปร์)
โดยถือหุ้นในสัดส่วน 75 (ไทย) ต่อ 25 (สิงคโปร์) เปิดดำเนินการในปี 2524
โดยซื้อเรือลำแรกชื่อ “ศิริภูมิ” เพื่อให้บริการเส้นทางกรุงเทพฯ-สิงคโปร์
ในระบบขนส่งตู้คอนเทนเนอร์ทางทะเลแบบฟีดเดอร์ บริษัทฯ
ได้เข้าจดทะเบียนเป็นสมาชิกตลาดหลักทรัพย์แห่งประเทศไทยในปี 2531
และได้แปลงสภาพเป็นบริษัทมหาชนในปี 2536

บริษัทฯ ได้มีการขยายการลงทุนไปยังประเทศต่าง ๆ ในภูมิภาค และก่อตั้งบริษัท อาร์ ซี แอล
อินเวสเมนท์ พีทีอี จำกัด ในสิงคโปร์ ในปี 2532 เพื่อเข้าซื้อกิจการบริษัทย่อยในสิงคโปร์ และในปี
2535 บริษัทฯ ได้เข้าไปซื้อกิจการซึ่งดำเนินกิจการเดินเรือ ในฮ่องกง
เพื่อขยายขอบเขตการขนส่งให้กว้างขวางขึ้น ในปี 2537
บริษัทย่อยในสิงคโปร์ได้ขยายการลงทุนในบริษัทย่อยในจีน
ซึ่งได้ช่วยให้บริษัทฯมีเครือข่ายการบริการในจีน

บริษัทฯได้ขยายกองเรือ โดยเซ็นสัญญาสั่งต่อสร้างเรือใหม่จำนวน 7 ลำ, 2 ลำ, และ 6 ลำ ในปี
2537, 2538, และ 2539 ตามลำดับเรือต่อสร้างใหม่จะทยอยส่งมอบจำนวน 2 ลำ, 5 ลำ, 6
ลำ และ 2 ลำ ในปี 2538, 2539, 2540, และ 2541 ตามลำดับ
จากการเป็นเจ้าของเรือเพียง 1 ลำ เมื่อเริ่มกิจการ ปัจจุบันกลุ่ม อาร์ ซี แอล
เป็นเจ้าของเรือทั้งหมด 23 ลำ

สรุปการเปลี่ยนแปลงที่สำคัญในการดำเนินงานในรอบปีที่ผ่านมา

กลุ่มฯ ยังคงขยายเครือข่ายการดำเนินการต่อเนื่องในสี่ดินแดนหลัก คือ ภูมิภาคเอเซียอาคเนย์
ออสเตรเลีย เอเซียใต้และเอเซียตอนเหนือ
เส้นทางเดินเรือหลักเชื่อมโยงการให้บริการที่ครอบคลุมภูมิภาคเอเซียอาคเนย์กับเมืองท่าหลักของภูมิภาคเอเซียเหนือ
เช่น ระหว่างประเทศฟิลิปปินส์กับประเทศเกาหลี และ
ระหว่างภูมิภาคเอเซียอาคเนย์กับประเทศจีนตอนเหนือและตอนกลาง
เพื่อสนองตอบปริมาณความต้องการในการลำเลียงสินค้าที่เพิ่มขึ้นในเส้นทางดังกล่าว
รวมถึงการขยายการให้บริการขนส่งตรงไปยังเมืองท่าหลักแถบชายฝั่งอินเดียตะวันตก เช่น มุมไบ
และ นาวา เชวา นอกจากนี้ ในรอบปีที่ผ่านมากลุ่มฯ
ได้เปิดบริการการขนส่งสินค้าในเส้นทางใหม่สองเส้นทางที่เชื่อมโยงระหว่างไฮฟองกับฮ่องกง และ
ระหว่างกรุงเทพฯกับเกาหลี กลุ่มฯ ได้เข้าร่วมก่อตั้งพันธมิตรร่วมบริการกับสายการเดินเรือ KMTC

นอกเหนือจากการพัฒนาเครือข่ายการให้บริการในรูปแบบของการขนส่งต่อเนื่อง (intermodal)
ซึ่งกระจายอยู่ในประเทศที่เป็นจุดหมายปลายทางแล้ว กลุ่มฯ
ยังได้ขยายการให้บริการลำเลียงสินค้าแบบเบ็ดเสร็จ (logistic services)
โดยการจัดตั้งบริษัทย่อยที่กลุ่มฯ ถือหุ้น 100% คือ บริษัท อาร์ ซี แอล โลจิสติคส์ จำกัด
ขึ้นเพื่อให้บริการดังกล่าวในประเทศไทย
บริษัทย่อยนี้กลายเป็นผู้ให้บริการหลักที่ช่วยสนับสนุนการจัดระบบการบริหารสินค้าคงคลังและการจัดส่งวัตถุดิบที่มีประสิทธิภาพ
รวมถึงการขนส่งสินค้าสำเร็จรูปสู่เป้าหมายในการจัดส่งในทั่วทั้งภูมิภาค
รูปแบบการดำเนินการเช่นดังกล่าวนี้ขยายการให้บริการและการดำเนินงานของกลุ่มฯ
ให้ครอบคลุมขอบเขตที่กว้างขึ้น

การปรับปรุงโครงสร้างการบริหาร การเสริมสร้างประสิทธิภาพในการดำเนินการ
และการพัฒนาเครือข่ายเอเยนต์ตัวแทนในภูมิภาคที่เริ่มดำเนินการมาตั้งแต่ปี 2543
และต่อเนื่องมาจนถึงปี 2545
ได้แสดงผลสัมฤทธิ์ทั้งในเชิงการยกระดับมาตรฐานการประกอบการโดยรวม
และเพิ่มความคล่องตัวในการดำเนินงาน

ในรอบปีที่ผ่านมา ทางกลุ่มฯ มิได้รับมอบหรือจัดต่อเรือใหม่เพื่อใช้ในการดำเนินการ
แต่ได้ขายเรือขนาดเล็กที่ต่อสร้างในปี 2524 ออกไปหนึ่งลำ ในปัจจุบันจำนวนกองเรือที่กลุ่มฯ
เป็นเจ้าของและดำเนินการอยู่มีจำนวน 23 ลำ ณ สิ้นปี 2545 กองเรือที่กลุ่มฯ
เป็นเจ้าของอยู่ทั้งหมดมีอายุโดยเฉลี่ยประมาณ 9 ปี
ซึ่งจัดได้ว่าเป็นกองเรือฟีดเดอร์หนึ่งของภูมิภาคเอเซียอาคเนย์ที่มีขนาดใหญ่ที่สุดและมีสมรรถนะสูงที่สุด
เมื่อกำลังในการให้บริการขนส่งสินค้าตามปกติของกลุ่ม ฯ ไม่พอเพียงกับปริมาณความต้องการ
ทางกลุ่มฯ ก็ใช้วิธีการเช่าระวางเรือเสริมเพื่อรองรับปริมาณการขนส่งสินค้าที่เพิ่มสูงขึ้น
การบริหารจัดการกำลังลำเลียงโดยวิธีการดังกล่าวนับเป็นปัจจัยสำคัญที่เพิ่มความคล่องตัวในการให้บริการ
ในรอบปีที่ผ่านมา ทางกลุ่มฯ ได้จัดการเช่าระวางเรือเพื่อใช้เสริมการดำเนินงานเป็นจำนวน 13
ลำ

กลุ่มฯ เป็นผู้ให้บริการขนส่งทางทะเลระดับภูมิภาครายแรกที่ให้บริการผ่านระบบ e – commerce
โดยได้พัฒนาระบบเครือข่ายข้อมูลสารสนเทศ ที่เรียกว่า ภูมิเน็ท (Bhumnet) ขึ้น
เพื่อให้บริการอย่างครบรูปแบบ ในการจองเรือ การสำรองตู้สินค้า
การตรวจสอบตารางการเดินเรือ และการนำเสนอข้อมูลเส้นทางการเดินเรือ กำหนดการเทียบท่า
รวมถึงกำหนดการออกจากท่า

(2) ภาพรวมการประกอบธุรกิจของบริษัทและบริษัทย่อย

กลุ่มบริษัท อาร์ ซี แอล ประกอบธุรกิจการขนส่งตู้คอนเทนเนอร์ทางทะเล ประเภทฟีดเดอร์
กล่าวคือ ให้บริการขนส่งในเส้นทาง
ระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทาง
และปลายทางที่อยู่ในละแวกใกล้เคียง โดยมีตารางกำหนดวันและเวลาของเรือที่แน่นอน
กองเรือฟีดเดอร์จะประกอบด้วยเรือที่มีขนาดเล็กจนถึงปานกลาง
เพื่อสามารถหาสินค้าให้เต็มลำเรือได้อย่างรวดเร็ว
และสามารถเสนอบริการที่มีความถี่ของเที่ยวการเดินเรือรับส่งสินค้าสูง
นอกจากนี้ขนาดของเรือเล็กทำให้เรือสามารถเข้าถึงท่าเรือบางแห่งที่เรือขนาดใหญ่ของสายการเดินเรือหลัก
หรือ Main Line Operator ที่วิ่งรับส่งสินค้าข้ามมหาสมุทรไม่สามารถเข้าไปรับส่งสินค้าได้
และด้วยข้อจำกัดดังกล่าวนี้ เรือขนาดใหญ่จึงจำต้องเลือกจอดเฉพาะท่าเรือสำคัญๆ
ที่เป็นศูนย์กลางการขนถ่ายสินค้า เช่น สิงคโปร์ ฮ่องกง ซึ่งมีปริมาณการผ่านเข้าออกของตู้สินค้าสูง
ทั้งนี้เพื่อลดต้นทุน โดยจะใช้เวลาอยู่ในท่าเรือให้น้อยที่สุด
ส่วนกองเรือฟีดเดอร์นั้นจะทำการรับตู้สินค้า จากเมืองท่าใกล้เคียงมาส่งที่เรือใหญ่
และในขณะเดียวกันก็รับตู้สินค้าจากเรือใหญ่กลับไปส่งยังเมืองท่าเล็กๆเหล่านั้น
การให้บริการในลักษณะนี้เรียกว่า Shipper Owned Container หรือ SOC

กลุ่มบริษัท อาร์ ซี แอล เป็นทั้งเจ้าของกองเรือและผู้ให้บริการขนส่งตู้คอนเทนเนอร์ทางทะเล
กองเรืออาร์ ซี แอล นับได้ว่าเป็นกองเรือหนึ่งของภูมิภาคเอเซียอาคเนย์ที่มีขนาดใหญ่ที่สุด
มีทั้งเครือข่ายการให้บริการและเส้นทางเดินเรือที่ครอบคลุมบรรดาเมืองท่าหลักและจุดหมายปลายทางที่สำคัญต่าง
ๆ ในภูมิภาคเอเซียอาคเนย์ โดยปัจจุบันมีเรือสินค้าที่ประจำการในกองเรือของกลุ่มฯ ถึง 36 ลำ

นอกจากนี้ทางกลุ่มฯ ยังได้ให้บริการในลักษณะบริการขนส่งตู้สินค้าทางเรือแบบประจำเส้นทาง
(Liner Business) ซึ่งเป็นการให้บริการโดยใช้ตู้คอนเทนเนอร์ของกลุ่มเอง ที่เรียกว่า
Carrier Owned Container หรือ COC กล่าวคือ
เมื่อลูกค้ามีความประสงค์จะส่งสินค้าไปยังที่ต่าง ๆ ทางกลุ่มฯ
จะเป็นผู้ติดต่อลูกค้าเพื่อให้การบริการในการขนส่งโดยตรง
และจะขนส่งสินค้าของลูกค้าโดยใช้ตู้คอนเทนเนอร์ที่ทางกลุ่มฯ จัดหามา
การให้บริการประเภทนี้กลุ่มฯ จะคิดค่าระวางในอัตราที่สูงกว่าการให้บริการในลักษณะของ SOC
เนื่องจากในการขนส่งประเภท COC นั้น ลูกค้าเป็นผู้รับภาระค่าใช้จ่ายต่าง ๆ
ที่เกี่ยวข้องกับการขนสินค้า เช่น ค่าบรรจุสินค้า ค่าเปิดตู้สินค้า ค่าทำความสะอาดตู้ ค่ากองเก็บตู้
และอื่น ๆ

บริการ COC ของกลุ่มฯ ครอบคลุม 18 ประเทศ โดยมีเครือข่ายการดำเนินงานที่ทางกลุ่มฯ
ให้บริการอยู่ กว่า 87 แห่ง ทั่วทั้งภูมิภาค โดยมีเขตให้บริการหลักในภาคพื้นเอเซียอาคเนย์ จีน
อินเดีย และออสเตรเลีย ปริมาณการขนส่งในสายธุรกิจ COC นี้คิดเป็นอัตรา ร้อยละ 42% และ
45% ของปริมาณรวมในการขนส่งตู้ทั้งหมดของกลุ่มฯ ในปี 2544 และ 2545 ตามลำดับ
เมื่อทางกลุ่มฯ แรกให้บริการด้าน COC ในปี 2538 นั้น มีปริมาณขนส่งตู้ต่อปี เพียง 175,564 ทีอียู
จากนั้นได้เพิ่มขึ้นเป็น 635,900 ทีอียู ในปี 2544 และ เพิ่มขึ้นเป็น 719,011 ทีอียู ในปี 2545
ถือเป็นอัตราเติบโตเฉลี่ยเทียบกันปีต่อปีที่อัตราร้อยละ 13.1 %
ซึ่งนับว่าเป็นการเติบโตที่สูงเป็นที่น่าสังเกต

การให้ความสำคัญต่อบริการหลักทั้งประเภท COC และ SOC
อย่างเท่าเทียมกันถือเป็นการเสริมสร้างความมั่นคงในการดำเนินการแก่ทางกลุ่มฯ
และยังเป็นส่วนหนึ่งของนโยบายหลักที่มุ่งสร้างสมดุลในโครงสร้างและแหล่งที่มาของรายได้ระหว่างฐานรายได้ทั้งสอง

บริการหลักทั้งสองสายงานนี้เป็นหลักแห่งความมั่นคงในการประกอบการของกลุ่มฯ
แม้ในภาวะผันผวนของเศรษฐกิจภูมิภาค เพราะในขณะที่รายได้จากธุรกิจ COC
มีความสัมพัทธ์กับเศรษฐกิจภูมิภาค รายได้จากธุรกิจ SOC ก็ผูกอิงกับกระแสการค้าโลก
ตามปริมาณความต้องการขนส่งสินค้าระหว่างซีกโลกตะวันตกกับซีกโลกตะวันออกของสายการเดินเรือหลัก
หรือ Main Line Operator

เส้นทางเดินเรือหลัก และความถี่ของการให้บริการปรากฏสังเขปดังต่อไปนี้

+-----------------------------------------------------+----------------+
| เส้นทางเดินเรือ                                        | ความถี่          |
+-----------------------------------------------------+----------------+
| Singapore - Laem Chabang - Bangkok – Laem Chabang - | 4 เที่ยว/สัปดาห์   |
| Singapore                                           |                |
+-----------------------------------------------------+----------------+
| Singapore - Bangkok – Singapore                     | 1 เที่ยว/สัปดาห์   |
+-----------------------------------------------------+----------------+
| Laem Chabang - Bangkok(TPT) – Hong Kong -           | 3 เที่ยว/3 สัปดาห์ |
| Shanghai - Xiamen –                                 |                |
|                                                     |                |
| Hong Kong - Sihanoukville - Laem Chabang            |                |
+-----------------------------------------------------+----------------+
| Singapore - Sihanoukville - Songkhla – Singapore    | 2 เที่ยว/สัปดาห์   |
+-----------------------------------------------------+----------------+
| Singapore - Kuantan - Singapore – Songkhla -        | 1 เที่ยว/สัปดาห์   |
| Kuantan - Singapore                                 |                |
+-----------------------------------------------------+----------------+
| Singapore - Ho Chi Minh – Singapore                 | 2 เที่ยว/สัปดาห์   |
+-----------------------------------------------------+----------------+
| Singapore - Port Kelang(West Port) – Port Kelang -  | 3 เที่ยว/สัปดาห์   |
| Penang - Port Kelang (West Port) - Port Kelang –    |                |
| Singapore                                           |                |
+-----------------------------------------------------+----------------+
| Singapore - Port Kelang - Belawan – Singapore       | 1 เที่ยว/สัปดาห์   |
+-----------------------------------------------------+----------------+
| Singapore - Manila – Singapore                      | 2 เที่ยว/3 สัปดาห์ |
+-----------------------------------------------------+----------------+
| Singapore - Davao - General Santos – Cebu -         | 1 เที่ยว/2 สัปดาห์ |
| Singapore                                           |                |
+-----------------------------------------------------+----------------+
| Singapore - Semarang - Jakarta – Singapore          | 2 เที่ยว/สัปดาห์   |
+-----------------------------------------------------+----------------+
| Singapore - Surabaya – Singapore                    | 1 เที่ยว/สัปดาห์   |
+-----------------------------------------------------+----------------+
| Singapore - Brisbane - Sydney – Melbourne - Port    | 2 เที่ยว/เดือน    |
| Kelang (West) - Singapore                           |                |
+-----------------------------------------------------+----------------+
| Singapore - Manila - Pusan - Shanghai – Hong Kong - | 3 เที่ยว/3 สัปดาห์ |
| Singapore                                           |                |
+-----------------------------------------------------+----------------+
| Singapore – Hong Kong - Shanghai – Xingang -        | 2 เที่ยว/3 สัปดาห์ |
| Qingdao - Singapore                                 |                |
+-----------------------------------------------------+----------------+
| Port Kelang (West) - Port Kelang – Singapore -      | 2 เที่ยว/3 สัปดาห์ |
| Mumbai - Javaneru - Port Kelang (West)              |                |
+-----------------------------------------------------+----------------+
| Hong Kong - Hai Phong – Hong Kong                   | 1 เที่ยว/สัปดาห์   |
+-----------------------------------------------------+----------------+
| Ulsan - Pusan - Keelung – Hong Kong - Laem          | 1 เที่ยว/3 สัปดาห์ |
| Chabang - Bangkok (PAT) - Laem Chabang - Ho Chi     |                |
| Minh – Hong Kong - Ulsan                            |                |
+-----------------------------------------------------+----------------+

บริษัทฯมีบริษัทย่อยและบริษัทร่วมทั้งหมด 22 บริษัท กระจายอยู่ตามประเทศต่าง ๆ ในภูมิภาค
เอเซียตะวันออกเฉียงใต้ นอกจากสำนักงานใหญ่ที่ตั้งอยู่ในกรุงเทพฯแล้วนั้น
บริษัทฯยังมีสำนักงานหลักอีกสองแห่งตั้งอยู่ในสิงคโปร์และฮ่องกง
ซึ่งถือเป็นเมืองท่าเทียบเรือที่มีสินค้าผ่านเข้าออกปริมาณมากแห่งหนึ่งของโลก

+----------------------------------+-----------------------------------+
| ชื่อบริษัท                           | ลักษณะธุรกิจ                         |
+----------------------------------+-----------------------------------+
| บริษัท อาร์ ซี แอล จำกัด (มหาชน)      | การลงทุน จัดซื้อ จัดหาเงินกู้เพื่อซื้อเรือ และ |
|                                  |                                   |
|                                  | ดำเนินการเดินเรือ                    |
+----------------------------------+-----------------------------------+
| บริษัท ริจิแนลคอนเทนเนอร์ไลนส์ พีทีอี     | การลงทุน จัดซื้อ จัดหาเงินกู้เพื่อซื้อเรือ     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ชีปแมนเนจเมนท์ พีทีอี  | บริหารจัดการเรือ                     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ฟีดเดอร์ พีทีอี จำกัด   | ดำเนินการเดินเรือ                    |
+----------------------------------+-----------------------------------+
| บริษัท อาร์ ซี แอล เซียเมน จำกัด       | ดำเนินการเดินเรือ                    |
+----------------------------------+-----------------------------------+
| บริษัท อาร์ ซี แอล เซอร์วิส เอส เอ     | ดำเนินการเดินเรือ                    |
+----------------------------------+-----------------------------------+
| บริษัท อาร์ ซี แอล โฮลดิ้งส์ จำกัด       | เป็นเจ้าของเรือและดำเนินการเดินเรือ     |
+----------------------------------+-----------------------------------+
| บริษัท เอดซ่าชีปปิ้ง เอเย่นซี่ อิงค์        | ตัวแทนการเดินเรือ                    |
+----------------------------------+-----------------------------------+
| บริษัท อาร์ เอฟ เอส จำกัด            | ตัวแทนการเดินเรือ                    |
+----------------------------------+-----------------------------------+
| บริษัท อาร์ ซี แอล ออสเตรเลีย พีทีวาย   | ตัวแทนการเดินเรือ                    |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล กัมพูชา จำกัด        | ตัวแทนการเดินเรือ                    |
+----------------------------------+-----------------------------------+
| บริษัท ยูโรเอเชียไลนส์ (เอสเค) จำกัด   | ตัวแทนการเดินเรือ                    |
+----------------------------------+-----------------------------------+
| บริษัท ริจิแนลคอนเทนเนอร์ไลนส์ ชิปปิ้ง    | ตัวแทนการเดินเรือ                    |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล เอเย่นซี่ (เอ็ม) จำกัด | ตัวแทนการเดินเรือ                    |
+----------------------------------+-----------------------------------+
| บริษัท อาร์ เอฟ เอส จำกัด            | ตัวแทนการเดินเรือ                    |
+----------------------------------+-----------------------------------+
| บริษัท ทีไอพีเอส จำกัด                | บริหารท่าเรือแหลมฉบัง                 |
+----------------------------------+-----------------------------------+
| บริษัท เอ็น เอช พรอสเพอริตี้ จำกัด      | บริหารลานพักตู้คอนเทนเนอร์             |
+----------------------------------+-----------------------------------+
| บริษัท จูรงดิสทริคเซนเตอร์ พีทีอี จำกัด    | บริหารคลังสินค้า                      |
+----------------------------------+-----------------------------------+
| บริษัท ริจิแนลเฟรทเตอร์ จำกัด          | บริหารธุรกิจเฟรทฟอร์เวอร์เดอร์          |
+----------------------------------+-----------------------------------+
| บริษัท ริจิแนลชิปปิ้ง ไลนส์ เอส เอ       | ตัวแทนการเดินเรือและนายหน้าเรือ        |
+----------------------------------+-----------------------------------+
| บริษัท อาร์ ซี แอล อินเวสเมนท์ พีทีอี     | ลงทุนในบริษัทอื่น                      |
| จำกัด                             |                                   |
+----------------------------------+-----------------------------------+
| บริษัท เอเชี่ยนบัลค์ชิปปิ้ง จำกัด          | ขนส่งสินค้าแบบเทกอง                  |
+----------------------------------+-----------------------------------+
| บริษัท อาร์ ซี แอล โลจิสติคส์ จำกัด      | บริการธุรกิจโลจิสติคส์                  |
+----------------------------------+-----------------------------------+

บริษัทย่อยและบริษัทร่วมมีโครงสร้างการถือหุ้นระหว่างกันดังนี้

[]

นโยบายการแบ่งการดำเนินงานของบริษัทในกลุ่ม

การดำเนินงานของกลุ่มฯ มีบริษัท อาร์ ซี แอล จำกัด (มหาชน) เป็นบริษัทแม่
ทำหน้าที่ควบคุมนโยบายหลักในการดำเนินการ ในขณะที่บริษัทย่อยที่สำคัญในประเทศสิงคโปร์ ฮ่องกง
และ ประเทศจีน เช่น บริษัท Regional Container Lines Pte. Ltd. บริษัท RCL Feeder
Pte. Ltd. บริษัท Regional Container Lines (HK) Co.,Ltd. และ บริษัท Regional
Container Lines Shipping Co., Ltd. (ประเทศสาธารณรัฐประชาชนจีน)
เป็นหลักในการดำเนินการ ทำหน้าที่ประสานงานและปฏิบัติการในเมืองท่าหลักของภูมิภาค
ทั้งนี้เพื่อให้การดำเนินการสามารถบรรลุผลตามเป้าหมาย

(3) โครงสร้างรายได้

รายได้หลักของกลุ่มมาจากค่าระวาง (Freight Income)
ที่มีการตั้งราคาผูกอิงกับสกุลเงินเหรียญดอลลาร์สหรัฐ
และรับชำระเป็นสกุลเงินท้องถิ่นในมูลค่าที่เทียบเท่า
รายได้จากค่าระวางจะประกอบจากการขนส่งในประเภทหลักสองประเภท คือ SOC และ COC
โดยมีโครงสร้าง และส่วนแบ่งรายได้จำแนกได้ดังนี้

รายได้แบ่งตามลักษณะการให้บริการ 

แม้ว่าการให้บริการในลักษณะ COC มีสัดส่วนโดยเฉลี่ย เพียงประมาณ ร้อยละ 45%
ของปริมาณรวมในการขนส่งตู้ทั้งหมดของกลุ่มฯ รายได้จากการให้บริการประเภทนี้
มีสัดส่วนมากกว่าครึ่งหนึ่งของรายได้ค่าระวางทั้งหมดของกลุ่มฯ ในปี 2545 ขณะที่รายได้ที่เหลืออีก
55% มาจากการให้บริการในลักษณะ SOC

โครงสร้างรายได้แบ่งตามภูมิศาสตร์ 

+------------------+--------+-------+--------+--------+--------+-------+
| ( ล้านบาท )       | ปี 2545 |       | ปี 2544 |        | ปี 2543 |       |
|                  |        |       |        |        |        |       |
| รายได้จากการขนส่ง  |        |       |        |        |        |       |
|                  |        |       |        |        |        |       |
| ทางทะเล          |        |       |        |        |        |       |
+------------------+--------+-------+--------+--------+--------+-------+
|                  | รายได้  | %     | รายได้  | %      | รายได้  | %     |
+------------------+--------+-------+--------+--------+--------+-------+
| -   ประเทศไทย    | 944    | 7.22% | 1,799  | 13.30% | 2,684  | 1     |
|                  |        |       |        |        |        | 9.79% |
+------------------+--------+-------+--------+--------+--------+-------+
| -   ประเทศสิงคโปร์ | 13,333 | 10    | 13,678 | 1      | 12,313 | 9     |
|                  |        | 1.93% |        | 01.14% |        | 0.80% |
+------------------+--------+-------+--------+--------+--------+-------+
| -   ประเทศฮ่องกง  | 113    | 0.86% | 225    | 1.66%  | 463    | 3.41% |
+------------------+--------+-------+--------+--------+--------+-------+
| -   ประเทศจีน     | 50     | 0.38% | 53     | 0.39%  | 0      | 0.00% |
+------------------+--------+-------+--------+--------+--------+-------+
| (รายการตัดบัญชี     | (      | (15   | (      | (1     | (      | (14   |
|                  | 2,073) | .85%) | 2,339) | 7.30%) | 2,012) | .84%) |
| - ดูหมายเหตุ)      |        |       |        |        |        |       |
+------------------+--------+-------+--------+--------+--------+-------+
| รวมรายได้จากการ   | 12,367 | 9     | 13,416 | 99.20% | 13,448 | 9     |
|                  |        | 4.54% |        |        |        | 9.17% |
| ขนส่งทางทะเล      |        |       |        |        |        |       |
+------------------+--------+-------+--------+--------+--------+-------+
| รายได้อื่น ๆ        | 714    | 5.46% | 108    | 0.80%  | 112    | 0.83% |
+------------------+--------+-------+--------+--------+--------+-------+
| รายได้รวม         | 13,081 | 10    | 13,524 | 1      | 13,560 | 10    |
|                  |        | 0.00% |        | 00.00% |        | 0.00% |
+------------------+--------+-------+--------+--------+--------+-------+

 

หมายเหตุ - รายการตัดบัญชีนั้นเป็นรายการที่เกิดขึ้นเนื่องจากบริษัทฯ และบริษัทย่อยได้มีการให้เช่าเรือระหว่างกัน ดังนั้น เมื่อมีการจัดทำงบการเงินรวมของกลุ่ม จึงจำเป็นต้องตัดออก เพื่อให้เป็นไปตามมาตรฐานบัญชีที่เป็นที่ยอมรับกันทั่วไป

 

โครงสร้างรายได้ของบริษัทและ บริษัทย่อย

เพื่อให้เห็นภาพโครงสร้างรายได้ของบริษัทฯและบริษัทย่อยให้ดีขึ้น
จึงขอแสดงโครงสร้างรายได้ตามบริษัทดังนี้

+-----------------------------+----+----------+----------+-----------+
| (หน่วย : ล้าน)                |    | ปี 2545   | ปี 2544   | ปี 2543    |
+-----------------------------+----+----------+----------+-----------+
| บริษัท อาร์ ซี แอล จำกัด ( มหาชน | T  | 823      | 1,767    | 2,684     |
| )                           | HB |          |          |           |
+-----------------------------+----+----------+----------+-----------+
| บริษ                         | S  | 0        | 0        | 0         |
| ัทย่อยที่ดำเนินงานในประเทศสิงคโปร์ | GD |          |          |           |
|                             |    | 50.0     | 67.7     | 66.9      |
| บ. อาร์ ซี แอล อินเวสเม้นท์ พีทีอี  | S  |          |          |           |
| จก.                         | GD | 504.0    | 459.2    | 300.8     |
|                             |    |          |          |           |
| บ. ริจิแนล คอนเทนเนอร์ ไลน์ส    | S  | 0        | 0        | 0         |
| พีทีอี จก.                     | GD |          |          |           |
|                             |    | 0        | 25.1     | 149.9     |
| บ. อาร์ ซี แอล ฟีดเดอร์ พีทีอี จก. | S  |          |          |           |
|                             | GD |          |          |           |
| บ. อาร์ ซี แอล ชิปแมเนจเม้นท์    |    |          |          |           |
| พีทีอี จก.                     | S  |          |          |           |
|                             | GD |          |          |           |
| บ. อาร์ ซี แอล เซอร์วิส เอส เอ  |    |          |          |           |
| จก.                         |    |          |          |           |
+-----------------------------+----+----------+----------+-----------+
| บริษัทย่อยที่ดำเนินงานในฮ่องกง     | H  | 18.9     | 20.7     | 26.9      |
|                             | KD |          |          |           |
| บ. ริจิแนล คอนเทนเนอร์ ไลน์ส    |    | 1.5      | 19.0     | 64.1      |
| (ฮ่องกง) จก.                 | H  |          |          |           |
|                             | KD |          |          |           |
| บ. จิแนล คอนเทนเนอร์ ไลน์ส     |    |          |          |           |
| (เซียเมน) จก.                |    |          |          |           |
+-----------------------------+----+----------+----------+-----------+

(4) เป้าหมายการดำเนินธุรกิจ --